بو گون اونودولماز صنعتچی، موغننی، آکتیور میرزا بابایئوین دوغوم گونودور. او، ماهنیلاری سادهجه اوخومور، هم ده یاشاییردی. اونون اؤزونمخصوص اصلوبو، ایفا طرزی وار ایدی. ماراقلی صحبتلری، اوینادیغی بیر-بیریندن گؤزل روللاری ایله هر بیر آذربایجانلینین قلبینده یاشایان بیر میرزه بابایئو صحیفهسی وار دئسک یانیلماریق.
خالق آرتیستی فلورا کریمووا اونونلا ایله باغلی تسسوراتلارینی قاینارینفو. آز-آ دانیشیب:
"دونیاسینی دییشممیشدن بیر هفته اول بستکار سئوینج قاسیمووا ایله بیرلیکده میرزه معلمه باش چکمهیه گئتمیشدیک. چاتاندا گؤردوک کی، اوزو دیوارا طرف یاتیب. چوخ آریقلامیشدی. ادیالین آلتیندا بیلینمیردی کی، آدام وار. یاواشجا آغ ساچلاریندان اؤپدوم و اورادان چیخدیق. یانیندا قوهوملاری دا وار ایدی. بیز کلینیکانین قاپیسینا چاتیردیق کی، بیر ده گؤردوک همین قوهومو تؤوشویه-تؤوشویه گلدی و دئدی کی، "فلورا خانیم، میرزه معلم آییلدی و سیزین گلدیینیزی اؤیرننده اونو تئز قایتارین دئدی". قاییتدیق و اونونلا خیلی صحبت ائتدیک. اوندا دا، اوندان اول ده دئییردی کی، "۹۰-ی کئچیب ۱۰۰-او تماملامایان کیشی دئییل". ۱ هفته کئچدی، اما سؤزونون اوستونده دورمادی. کیشی خاصیتتلی، کیشی داورانیشلی میرزه معلم اؤلومون قارشیسیندا کیشیلیک ائده بیلمهدی. چوخ موسبت، چوخ ائنئرژیلی آدام ایدی. اونون گوزرانیندان، ایمکانیندان، عائله پروبلئملریندن آز-چوخ خبریم وار ایدی. هانسی دردی اولورسا اولسون بونو قارشیسینداکینا بیلدیرمز، هر زامان پوزیتیو انرژی وئرردی. اؤلوموندن ایکی ایل اول اونونلا کونسرته چکیلمیشدیم. من اینسانین دردی اولدوغونو حس ائده بیلیرم. اوریین آچیب دانیشدی، نلر دانیشدی و منیم اوچون همین صحبتدن سونرا سانکی میرزه معلم تزدن دوغولدو. ایکی نفری بئله کشف ائتمیشم. بیری روبابه مرادووا ایدی، اونو دا اؤلوموندن قاباق گؤرموشدوم، بیری ده میرزا بابایئو. روحو شاد اولسون".
azb_Arab azb_Arab azb_Arab